29/04/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. V15.48533. Áridos C. N. C., SL. Santiago de Compostela

ÁRIDOS C. N. C., S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 194.552 m 3 /ano de augas residuais industriais de escorrega depuradas ao rego da Rañoa (cunca do río Tambre) e dun caudal máximo de 172 m 3 /ano de augas residuais fecais depuradas por infiltración no terreo procedentes da concesión de explotación “Miramontes Nº6770.1” dedicada á extracción de áridos localizada no lugar de Miramontes – Grixoa (t. m. Santiago de Compostela). As augas residuais industriais xeradas no lavado de áridos son reutilizadas no proceso, conformando un circuíto pechado, ao que pertence a balsa de decantación núm.1 de 3.000 m 3 de capacidade, que recibe parte das escorregas xeradas na zona de instalacións, e que se atopa conectada ao depósito de recirculación da planta de lavado. As augas residuais industriais de lavado xeradas na zona de mantemento de maquinaria son recollidas nun depósito para a súa reutilización. As augas residuais industriais de escorrega xeradas na zona de instalacións e beneficio, de 94.289 m 2 de extensión e as augas residuais industriais de escorrega xeradas na zona de extracción, de 127.890 m 2 de extensión (167.796 m 3 /ano en total); así como as augas residuais pluviais de escorrega xeradas no exterior do vaso de vertido do vertedoiro de residuos non perigosos existente dentro do perímetro da explotación e as xeradas no interior do citado vaso de vertido pero que non entran en contacto cos residuos (26.756 m 3 /ano), que se incorporan en dous puntos ao sistema de drenaxe da explotación; son tratadas nun sistema de balsas de decantación escavadas no terreo e impermeabilizadas por recubrimento de material arxiloso, constituído polos seguintes elementos: - Balsa de decantación núm.2, de 165 m 2 de superficie e 2 m de profundidade, cun volume de 330 m 3; que recibe parte das augas residuais de escorrega xeradas na zona de instalacións, vertendo o seu efluente á balsa núm.3. - Balsa de decantación núm.3, de 230 m 2 de superficie e 2,5 m de profundidade, cun volume de 575 m3; localizada na zona de instalacións, que recibe o efluente da balsa núm.3 e cuxo efluente se canaliza ata a balsa núm.5. - Balsa de decantación núm.4, de 200 m 2 de superficie e 1,6 m de profundidade máxima, cun volume de 160 m3; que recibe parte das augas residuais de escorrega xeradas na zona de extracción e cuxo efluente se canaliza ata a balsa núm.5. - Balsa de decantación núm.5, de 750 m 2 de superficie e 1,5 m de profundidade, cun volume de 1.125 m 3; que recibe parte das augas residuais de escorrega xeradas na zona de extracción, así como os efluentes das balsas núm.3 e 4, vertendo á balsa núm.7. - Balsa de decantación núm.7, de 948 m 2 de superficie e 1,5 m de profundidade, cun volume de 1.422 m 3; que recibe o efluente da balsa núm.5. As augas residuais industriais de escorrega depuradas vértense por rebouse dende a balsa de decantación núm.7 mediante condución de formigón de 600 mm de diámetro e 50 m de lonxitude ao rego da Rañoa (cunca do río Tambre) no punto de coordenadas UTM (ETRS89): X=534.537; Y=4.754.781. As instalacións contan cunha balsa adicional (núm.6), conectada por rebouse coa balsa núm.7, que se destina puntualmente ao almacenamento de lodos. Mentres a balsa núm.6 actúa como balsa de lodos, a conexión entre esta e a balsa núm.7 queda anulada mediante a instalación dun dispositivo ao efecto que evita calquera comunicación entre ámbalas dúas. As augas residuais fecais xeradas nas instalacións trátanse nunha fosa séptica de decantación-dixestión en PRFV deseñada para 4 habitantes equivalentes de 1,3 m de altura e 1,28 m de diámetro, verténdose posteriormente por infiltración no terreo (cunca do río Tambre) mediante condución de drenaxe de PVC de 90 mm de diámetro e 15 m de lonxitude en zanxa filtrante de 70 cm de espesor, no punto de coordenadas UTM (ETRS89): X=535.198; Y=4.754.478. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 14 de abril de 2015 O xefe da Área de Vertidos Asdo.: Manuel Morato Miguel